 Ezikiel 22  Okwu Jehova wee ruo m ntị ọzọ, sị:Ma gị onwe gị, nwa nke mmadụ, ị ga-ekpe ya ikpe, ị ga-ekpe obodo na-awụfu ọbara ikpe, meekwa ka ọ mata ihe arụ ya niile?Ị ga-asịkwa, Nke a bụ ihe Ọkaakaa Onyenwe anyị Jehova kwuru: Gị obodo nke na-awụfu ọbara nime ya ruo mgbe oge ya ruru, nke mekwara arụsị niile na-asọ oyi ka nsị nime ya ka o wee ghọọ ebe na-adịghị ọcha,ọ bụ ọbara ị wụfuru mere e ji maa gị ikpe, ọ bụkwa arụsị niile i mere, bụ ndị na-asọ oyi ka nsị, mere i ji bụrụ ebe na-adịghị ọcha. Ị na-emekwa ka ụbọchị gị dị mkpụmkpụ, ị ga-erukwa nafọ ndị a ga-ekpe gị ikpe. Ọ bụ ya mere m ga-eji mee ka ị bụrụ ihe mba niile ga na-akọcha, nakwa ihe ala niile ga na-akwa emo.Ala ndị dị gị nso na ndị dị gị anya ga-akwa gị emo, gị obodo nke aha ya na-adịghị ọcha, nke jupụtara nọgba aghara.Lee! Ndị isi Izrel nọ nime gị, onye nke ọ bụla enyefewo ogwe aka ya iji wụfuo ọbara.Ha elelịwo nna na nne nọ nime gị. Ha erigbuwo onye mbịarambịa nọ netiti gị. Ha emegbuwo nwa na-enweghị nna na nwaanyị di ya nwụrụ nọ nime gị.I ledawo ebe nsọ m anya, i merụwokwa ụbọchị izu ike m.Ndị o doro anya na ha bụ ndị nkwutọ nọ nime gị, ka ha wee wụfuo ọbara; ha anọwokwa nelu ugwu rie nri nime gị. Ha emewo omume rụrụ arụ nime gị.Ha ekpughewo ọtọ nna ha nime gị; nwaanyị na-adịghị ọcha nihi ịhụ nsọ ya ka ha wedara ala nime gị.Nwoke emewo nwunye nwoke ibe ya ihe arụ, ọ bụkwa nwunye nwa ya ka nwoke mesoro omume rụrụ arụ; ọ bụkwa nwanne ya nwaanyị, nwa nna ya mụrụ, ka nwoke wedara ala nime gị.Ha eriwo ngarị nime gị iji wụfuo ọbara. Ị narawokwa ọmụrụ nwa na ụma. I jikwa ime ihe ike na-enweta uru site nirigbu ndị ibe gị, i chefuwokwa m, ka Ọkaakaa Onyenwe anyị Jehova kwuru.Ma, lee! akụwo m aka nihi uru na-ezighị ezi nke i nwetara, nihi ọbara ị wụfuru nime gị.Obi gị ọ ga na-edi ya, ka aka gị ọ ga-eme ka ị dị ike noge m ga-eme gị ihe? Mụ onwe m, Jehova, ekwuwo ya, m ga-emekwa ihe.M ga-achụsasị gị netiti mba dị iche iche, meekwa ka ị gbasasịa netiti ala dị iche iche. M ga-ewepụkwa adịghị ọcha dị nahụ gị.A ga-emerụ gị onwe gị nihu mba dị iche iche, ị ga-amarakwa na mụ onwe m bụ Jehova.Okwu Jehova wee ruo m ntị ọzọ, sị:Nwa nke mmadụ, ụlọ Izrel aghọwo ifurifu ọla nanya m. Ha niile bụ ọla kọpa na gbamgbam na ígwè na opu ndị dị nime oké ọkụ. Ha aghọwo ifurifu ọla dị ukwuu, ifurifu ọlaọcha.Ya mere, nke a bụ ihe Ọkaakaa Onyenwe anyị Jehova kwuru, Ebe ọ bụ na unu niile aghọwo ifurifu ọla dị ukwuu, nihi ya, lee, m na-achịkọta unu nime Jeruselem.Dị ka a na-achịkọta ọlaọcha na ọla kọpa na ígwè na opu na gbamgbam wụba nime oké ọkụ, iji fụọ ha ọkụ ka ha gbazee, otú ahụ ka m ga-esi chịkọta ha niwe m nakwa nọnụma m, m ga-afụ unu ọkụ wee gbazee unu.M ga-achịkọta unu ma fụọ unu ọkụ nke oké iwe m, a ga-agbazekwa unu nime ya.Dị nnọọ ka a na-agbaze ọlaọcha nime ọkụ, otú ahụ ka a ga-agbaze unu nime ya; unu ga-amarakwa na ọ bụ m, Jehova, wụkwasịrị unu ọnụma m.Okwu Jehova wee ruo m ntị ọzọ, sị:Nwa nke mmadụ, sị ya, Ị bụ ala a na-emeghị ka ọ dị ọcha, nke mmiri na-ezokwasịghị nụbọchị amamikpe.Ndị amụma ya na-agba izu ọjọọ nime ya, dị nnọọ ka ọdụm nke na-ebigbọ ebigbọ, nke na-adọgbu anụ. Ha na-eripịa mkpụrụ obi. Ha nọ na-akpakọba akụ na ihe dị oké ọnụ ahịa. Ha emewo ka ndị inyom di ha nwụrụ dị ọtụtụ nime ya.Ndị nchụàjà ya emebiwo iwu m, ha nọkwa na-emerụ ebe nsọ m niile. Ha akpaghị ókè nihe dị nsọ na ihe nkịtị, ha emeghịkwa ka a mara ihe dị iche nihe na-adịghị ọcha na ihe dị ọcha, ha ewepụwokwa anya ha nụbọchị izu ike m, e mewokwa ka m bụrụ onye rụrụ arụ netiti ha.Ndị isi ya, bụ ndị nọ nime ya, yiri anụ ọhịa wolf ndị na-adọgbu anụ wee wụfuo ọbara, bibie mkpụrụ obi iji nweta uru na-ezighị ezi.Ndị amụma ya etewo ha nzụ, na-ahụ ihe na-abụghị eziokwu nọhụụ, na-agbara ha afa ụgha, sị: Nke a bụ ihe Ọkaakaa Onyenwe anyị Jehova kwuru, mgbe ọ na-adịghị ihe ọ bụla Jehova kwuru.Ndị ala ahụ akpawo nkata irigbu mmadụ, ha apụnarawo mmadụ ihe, megbuo onye nọ nahụhụ na ogbenye, ha erigbuwokwa onye mbịarambịa nekpeghị ya ikpe ziri ezi.M nọ na-achọ nwoke nke si netiti ha, bụ onye ga-arụzi mgbidi ahụ e ji nkume wuo, onye ga-eguzokwa nihu m maka ala ahụ nebe a kwaturu akwatu ná mgbidi ahụ, ka m wee ghara ibibi ya; ma ọ dịghị onye m hụrụ.Nihi ya, m ga-awụkwasị ha ọnụma m. M ga-eji ọkụ nke oké iwe m kpochapụ ha. M ga-eme ka ha jiri isi ha buru ihe ha metara, ka Ọkaakaa Onyenwe anyị Jehova kwuru. 